### Beslutningstema

Esben Karlsen, Dansk Folkeparti har fremsendt dette punkt til dagsordenen.

### Sagsfremstilling

Esben Karlsen, Dansk Folkeparti har fremsendt denne tekst:

*Forslag om 10 km bufferzone omkring UNESCO-verdensarv i Tønder Kommune

Forslag om at indføre en 10 km bufferzone omkring [adresse] (UNESCO-verdensarv). Baggrund og forslag:

[adresse] er et enestående naturområde, som er udpeget som UNESCO-verdensarv. Det betyder, at [adresse] har et særligt ansvar for at beskytte området, også i planlægningen i kommunen

I kommuneplanvejledningen ved Plan- og Landdistriktsstyrelsen står der tydeligt: "Det er et mål, at de verdensarvssteder, som UNESCO indtil nu har udpeget i [adresse] […] sikres gennem udlæg af bufferzoner i kommuneplanen, så udpegningsgrundlaget ikke krænkes eller forringes.

Samtidig gør Sørine Carlsen og Einar Lund det klart, at kommunerne har ansvar for at passe på vores fælles kulturarv – både de store, kendte steder og de små spor fra hverdagslivet, som viser, hvordan folk har boet og arbejdet gennem historien.

Derfor er det vigtigt, at man planlægger med omtanke og ser på helheden, især omkring [adresse] og dets omgivelser.

Jeg foreslår derfor, at Tønder Kommune indfører en bufferzone på mindst 10 km omkring verdensarvsområdet.

Det vil: Leve op til både danske og internationale krav om at beskytte området. Bevare det særlige landskab og udsigten, som gør området unikt. Undgå fremtidige problemer, hvor byggeri eller nye anlæg kan skade naturen og kulturværdierne.

Store VE-anlæg (f.eks. vindmøller og solcelleparker) bør ikke placeres inden for bufferzonen, da de vil ændre landskabet markant, forringe oplevelsen af områdets unikke karakter og være i strid med UNESCO’s krav om at beskytte verdensarven mod synlige og landskabelige indgreb. Jeg anmoder om, at sagen behandles politisk i Teknik- og Miljøudvalget og indarbejdes i den kommende kommuneplan.*

### Indstilling Dansk Folkeparti indstiller,

at Tønder Kommune indfører en bufferzone på mindst 10 km omkring verdensarvsområdet, og

at sagen behandles politisk i Teknik- og Miljøudvalget og indarbejdes i den kommende kommuneplan.

### Beslutning

Sagen afvist efter afstemning med stemmerne 4 for (liste C, O og Kirsten Jørgensen (løsgænger) og 27 imod (resten).